CELEX: 31987R0689
Language: el
Date: 1987-03-10
Title: Κανονισμός (ΕΟΚ) αριθ. 689/87 της Επιτροπής της 10ης Μαρτίου 1987 για διόρθωση του κανονισμού (ΕΟΚ) αριθ. 63/87 για την έβδομη τροποποίηση του κανονισμού (ΕΟΚ) αριθ. 997/81 περί των λεπτομερειών εφαρμογής για το χαρακτηρισμό και την παρουσίαση οίνων και γλευκών σταφυλής

Avis juridique important

|

31987R0689

Κανονισμός (ΕΟΚ) αριθ. 689/87 της Επιτροπής της 10ης Μαρτίου 1987 για διόρθωση του κανονισμού (ΕΟΚ) αριθ. 63/87 για την έβδομη τροποποίηση του κανονισμού (ΕΟΚ) αριθ. 997/81 περί των λεπτομερειών εφαρμογής για το χαρακτηρισμό και την παρουσίαση οίνων και γλευκών σταφυλής  

Επίσημη Εφημερίδα αριθ. L 066 της 11/03/1987 σ. 0005 - 0005

***** ΚΑΝΟΝΙΣΜΟΣ (ΕΟΚ) αριθ. 689/87 ΤΗΣ ΕΠΙΤΡΟΠΗΣ  της 10ης Μαρτίου 1987  για διόρθωση του κανονισμού (ΕΟΚ) αριθ. 63/87 για την έβδομη τροποποίηση του κανονισμού (ΕΟΚ) αριθ. 997/81 περί των λεπτομερειών εφαρμογής για το χαρακτηρισμό και την παρουσίαση οίνων και γλευκών σταφυλής  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 536/87 (2), και ιδίως το άρθρο 54 παράγραφος 5,  Εκτιμώντας:  ότι ο κανονισμός (ΕΟΚ) αριθ. 997/81 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 63/87 (4), προβλέπει τις λεπτομέρειες εφαρμογής για το χαρακτηρισμό και την παρουσίαση οίνων και γλευκών σταφυλής· ότι μια επαλήθευση αποκάλυψε ότι υπεισήλθαν σφάλματα στο κείμενο του κανονισμού αυτού· ότι θα πρέπει, συνεπώς, να διορθωθεί ο εν λόγω κανονισμός·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Ο κανονισμός (ΕΟΚ) αριθ. 997/81 τροποποιείται ως εξής:  - στο άρθρο 1α παράγραφος 1, η δεύτερη περίπτωση αντικαθίσταται από το ακόλουθο κείμενο:  «- 5 mm, εφόσον ο ονομαστικός όγκος του δοχείου είναι ίσος ή μεγαλύτερος των 20 cl και μικρότερος ή ίσος με 100 cl»·  - στο παράρτημα IV, το κεφάλαιο IV «Αυστρία» τροποποιείται ως εξής:  - στην τρίτη σειρά δεύτερη στήλη:  να αντικατασταθεί ο όρος «Blauer Spaetburgunder» από τους όρους «Blauer Spaetburgunder, Blauburgunder, Pinot noir»,  - στην τέταρτη σειρά δεύτερη στήλη:  οι όροι «Blauburgunder, Pinot noir» διαγράφονται.  2. Το άρθρο 2 δεύτερο εδάφιο δεύτερη περίπτωση του κανονισμού (ΕΟΚ) αριθ. 63/87 αντικαθίσταται από το ακόλουθο κείμενο:  «- από την 1η Μαΐου 1988, το άρθρο 1 παράγραφος 4 στοιχείο α)» .  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Φεβρουαρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 10 Μαρτίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 55 της 25. 2. 1987, σ. 1.  (3) ΕΕ αριθ. L 106 της 16. 4. 1981, σ. 1.  (4) ΕΕ αριθ. L 8 της 10. 1. 1987, σ. 38.